
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО

ОБЩИНСКИ СЪВЕТ

БУРГАС
ДОКЛАДНА ЗАПИСКА
ОТ
ДИМИТЪР НИКОЛОВ – КМЕТ  НА ОБЩИНА  БУРГАС
Относно: Създаване на общинско предприятие, с наименование  „Социално предприятие за озеленяване и благоустройство "Зелени асистенти".
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На заседание на Общински съвет Бургас №25/28.03.2017 г. е взето решение Община Бургас да кандидатства с проектно предложение  за „Създаване на социално предприятие за озеленяване и благоустройство "Зелени асистенти" в Община Бургас” по Процедура BG05M9OP001-2.007 „Развитие на социалното предприемачество“ по ОПРЧР 2014-2020. Проектът с рег. № BG05M9OP001-2.010-0376 е одобрен за финансиране и предвижда 100 % безвъзмездна финансова помощ за осигуряване на субсидирана заетост на 16 души за срок от 12 месеца, в това число  обучение на 13 от тях в квалификационна степен „Градинар“.  
Създаването на това предприятие ще допринесе за осигуряване на  заетост и подкрепа за социално включване на уязвими групи чрез създаване на подходящи условия за тяхната професионална интеграция в сферата на социалната икономика. 


Социалното предприятие ще има за основна дейност извършване на мероприятия по озеленяване и поддръжка на общински обекти и площи - паркови пространства, зелени площи в отдалечените квартали на гр. Бургас и малките селища на територията на общината. С това ще се подобри жизнената среда, като в същото време ще се даде възможност за интеграция на лица от различни рискови групи, а от друга – ще се постигне трайно поддържане на зелените площи на територията на Община Бургас.
Финансовият ресурс на предприятието, в размер на 191 316,57 лв. е 100% безвъзмездна финансова помощ. Във връзка с изпълнение на мерки за устойчивост по проекта Община Бургас се задължава да запази функционирането на социалното предприятие за 12 месеца, както и заетостта на минимум 50 процента от новоназначените представители на целевата група за период не по-малко от 6 месеца след приключване на проектните дейности. Във връзка с гореизложеното през 2020 год. в бюджета на Община Бургас ще бъде заложен и е необходимо да бъде осигурен финансов ресурс за численост на персонал от 10 човека - 7 бр. озеленители и три броя служители на социалното предприятие. 
Очакваните резултати от създаване на предприятието са следните:
· Социална и професионална интеграция на уязвими групи и подкрепа за заетост на неактивни и/или безработни лица.

· Създаването на СП за озеленяване и благоустройство в Община Бургас е ключова стъпка насочена към справяне с проблемите, произтичащи от бедността и социалната изолация на групи от обществото, считани за рискови и уязвими и останали по една или друга причина в изолация.

·  Подобряване на социалния статус на лица от уязвимите групи от населението на гр. Бургас.

· Създаване и подкрепа на успешна практика за развитие на СП за озеленяване и благоустройство в гр. Бургас.

· Увеличаване броя на заетите в социалните предприятия

· Подобряване на жизнената среда в крайните квартали и райони на Община Бургас.


Според чл. 52, ал. 1 от Закона за общинската собственост - Oбщинско предприятие, с наименование  „Социално предприятие за озеленяване и благоустройство "Зелени асистенти" е специализирано звено на общината за изпълнение на местни дейности и услуги, финансирани от общинския бюджет. То се създава, преобразува и закрива с решение на общинския съвет. Общинското предприятие осъществява дейността си въз основа на правилник, приет от общинския съвет. С правилника се определят предметът на дейност, структурата, управлението, численият състав и правата и задълженията на предприятието по отношение на предоставеното му общинско имущество. Проектът на Правилник за организацията и дейността на предприятието е разработен в съответствие с  разпоредбите и целите на националното и местно законодателство в т.ч. нормативните актове от по-висока степен, както и с тези на европейското законодателство.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          


В изпълнение изискването на чл. 26, ал.4, предл.2-ро от Закона за нормативните актове, проектът на правилник е оповестен на интернет- страницата на Община Бургас и на портала за обществени консултации, като предоставеният срок за предложения и становища по проекта, публикуван за обществени консултации е 14 дни, предвид следните обстоятелства: 

Предприятието се създава във връзка с изпълнение на проект по ОПРЧР 2014-2020, като в насоките за кандидатстване е посочено, че същото трябва да е създадено към датата на сключване на договора за безвъзмездна финансова помощ. 
В дадения срок не са постъпили становища, мнения и предложения по публикувания проект. 

Предвид изложеното и на основание чл. 21 ал.1, т.8 от Закона за местното самоуправление и местната администрация, чл.52 от Закона за общинската собственост, предлагам, Общински съвет-Бургас да вземе следните
РЕШЕНИЯ:


I. Създава Общинско предприятие, с наименование  „Социално предприятие за озеленяване и благоустройство "Зелени асистенти" с адрес на управление: гр. Бургас, ул. „Шейново“ № 24.

II. Приема Правилник за организация и дейността на СПОБ „Зелени асистенти“, както следва:

„
ПРАВИЛНИК ЗА ОРГАНИЗАЦИЯТА И ДЕЙНОСТТА НА ОБЩИНСКО ПРЕДПРИЯТИЕ „СОЦИАЛНО ПРЕДПРИЯТИЕ ЗА ОЗЕЛЕНЯВАНЕ И БЛАГОУСТРОЙСТВО „ЗЕЛЕНИ АСИСТЕНТИ“ В ОБЩИНА БУРГАС

I ОБЩИ РАЗПОРЕДБИ

Чл.1. (1) Този правилник урежда дейността, структурата, управлението, числения състав и организацията на работа в Общинско предприятие „Социално предприятие за озеленяване и благоустройство „Зелени асистенти“ при община Бургас наричано за настоящия правилник „Социално предприятие“ както и реда и условията за ползване на предоставената му собственост.

Чл.2. (1) Социално предприятие за озеленяване и благоустройство „Зелени асистенти“ е създадено на основание чл.52 и  чл.53 от Закона за общинската собственост, във връзка с изпълнението на дейности по проект - "Създаване на социално предприятие за озеленяване и благоустройство "Зелени асистенти" в Община Бургас, финансиран по Оперативна програма „Развитие на човешките ресурси" 2014-2020 г.

(2) „Социално предприятие за озеленяване и благоустройство „Зелени асистенти“ община Бургас, се създава, преобразува и закрива с решение на Общински съвет – Бургас.

Чл.3 (1) Социалното предприятие осъществява дейността си въз основа на настоящия правилник в съответствие със Закона за общинската собственост, Оперативна програма „Развитие на човешките ресурси" и приетите от Общински съвет, гр. Бургас подзаконови актове.

(2) При изпълнение на дейността предприятието партнира с Професионална гимназия по строителство, архитектура и геодезия „Колъо Фичето“, чиято задача е провеждане на обучение, пряко свързано със съответното работно място, което се осъществява в съответствие с изискванията на Закона за професионалното образование и обучение.

ІІ. ПРЕДМЕТ НА ДЕЙНОСТ

Чл.4. Предметът на дейност на Социалното предприятие е:

· Трайно поддържане на зелените площи на територията на Община Бургас;

· Предоставяне на услуги по озеленяване и благоустройство;

· Хигиенизиране и подобряване на околната среда;

· Поддръжка на обществени паркове, улици и градини в отдалечените квартали на гр. Бургас и в малки селища на територията на общината

· Всички дейности съобразени с разписаните в чл. 53 от ЗОС дейности по поддръжка на обекти на техническата инфраструктура - общинска собственост, както и предоставяне на свързаните с тях услуги за населението.

· Осигуряване на оптимална заетост на наетите лица от целевите групи - интеграция на уязвими групи и подкрепа за заетост на неактивни и/или безработни лица.

ІII. СТРУКТУРА НА ПРЕДПРИЯТИЕТО
Чл.5. (1) Организационно-управленската структура и численият състав на предприятието е, както следва:

1. Директор

2. Счетоводител

3. Служител човешки ресурси
4. Представители от целевата група наети в социалното предприятие – 13 души.

Обща численост: 16 щатни бройки.

(2)  Подборът на персонала на предприятието се извършва на конкурсен принцип, при спазване на хоризонталните политики по оперативната програма по процедури, разработени от екипа по проекта.  

(3) На база разработени процедури се извършва подбор на 13 души безработни, в неравностойно положение на пазара на труда или социално изключени лица, които се обучават в продължение на 5 месеца по Професия 622020 "Озеленител", след което се назначават за 12 м. на трудови договори на длъжност "Градинар"/код по НКПД 61131002.

(4) Наетите лица от целевата група получават професионално обучение за придобиване на теоретични знания и трудови умения по професия „Озеленител“. Обучението на лицата се извършва от ПГСАГ ”Кольо Фичето” – Бургас, партньор на Община Бургас по проекта.

IV. УПРАВЛЕНИЕ

Чл.6. Дейността на Общинското предприятие се координира и контролира от Кмета на Общината или определен от него заместник-кмет. 


Чл.7. Социалното предприятие се ръководи и представлява от директор.


Чл.8. Директорът, отговаря за управлението на социалното предприятие, координацията на работата на служителите, оценява тяхната работа, разпределя и делегира задачи и отговорности на служителите на предприятието, упражнява оперативен контрол върху задачите на членовете на екипа, изпълнението на времевите графици, контрол върху отчетността, проверка и контрол на работата на доставчиците и изпълнителите.


Чл.9. Персоналът на социалното предприятие разработва вътрешни правила и процедури, регламентиращи дейността по неговото функциониране.

РАЗДЕЛ V
ФИНАНСОВИ ВЗАИМООТНОШЕНИЯ С ОБЩИНА БУРГАС

Чл.10. (1) Дейността на предприятието се финансира по Оперативна програма „Развитие на човешките ресурси" 2014-2020г., като след приключване на срока на действие на проекта, финансирането е от общинския бюджет. 

(2) При формиране на печалба от страна на предприятието, същата се използва изцяло за постигане на положително социално въздействие, като минимум 51% се насочва за постигане на основната цел, а останалата част за свързани с тази цел дейности.


Чл.11. Разходите на предприятието са в рамките на утвърдения по проекта бюджет, а след изтичане срока на проекта, в рамките на утвърдения от общинския съвет бюджет.


Чл.12. Социалното предприятие осъществява счетоводната си дейност съгласно изискванията на Закона за счетоводството и утвърдена счетоводна политика на Община Бургас. Предприятието води отделна аналитична отчетност за приходите и разходите си.

Чл.13. Годишните брутни приходи на предприятието се установяват въз основа на годишния счетоводен отчет.


Чл.14. Предприятието реализира финансови средства от дейността си, които подлежат на внасяне изцяло в прихода на бюджета на Общината.

РАЗДЕЛ VI
ЗАКЛЮЧИТЕЛНИ РАЗПОРЕДБИ

§1. Този правилник се приема на основание чл. 21, ал. 2 от Закона за местното самоуправление и местната администрация и чл. 54, ал. 2 от Закона за общинската собственост.“ 
III. Директорът на Социално предприятие за озеленяване и благоустройство "Зелени асистенти" да бъде избран по реда, предвиден в Кодекса на труда.   
IV. Увеличава числеността на персонала по сборния бюджет на Община Бургас за 2018 г. в отчетна група „Средства от европейския съюз“ с 16 щатни бройки, във Функция „Жилищно строителство, благоустройство, комунално стопанство и опазване на околната среда“, дейност 622 „Озеленяване“ - местна дейност. В рамките на една година извършваните дейности ще бъдат финансирани по ОПРЧР 2014-2020 и са 100 % безвъзмездна финансова помощ. В бюджета на Община Бургас за 2020 г. да бъде заложен и осигурен финансов ресурс за численост на персонал от 10 човека - 7 бр. озеленители и три броя служители на социалното предприятие. 


ДИМИТЪР НИКОЛОВ


 
Кмет на Община Бургас

Съгласували,


Инж. Чанка Коралска


Зам.-кмет „Строителство, инвестиции и регионално развитие“






Руска Бояджиева

Зам.-кмет „Европейски политики, околна среда“

Златина Караиванова

Директор дирекция „БФ“


Златина Георгиева 

Директор дирекция „ПНО“


Изготвил,


Мария Танева


Координатор проект

